ນາຍົກ ລມຕ ຈີນແລະຍີ່ປຸນ ພົບປະກັນ
ຜູ້ນໍາຈີນແລະຍີ່ປຸ່ນກ່າວວ່າ ພວກທ່ານຢາກ ປັບປຸງຄວາມສໍາພັນທີ່ເຄັ່ງຕຶງ ລະຫວ່າງກັນ ໃຫ້ດີຂຶ້ນ.
ນາຍົກລັດຖະມົນຕີຂອງຍີ່ປຸ່ນແລະຈີນກ່າວວ່າ ພວກທ່ານ ຕ້ອງການຢາກປັບປຸງຄວາມສຳພັນທີ່ເຄັ່ງຕຶງ ແຕ່ທັງສອງ ທ່ານ ຕ່າງກໍຍັງສືບຕໍ່ຢືນຢັດໃນການອ້າງກຳມະສິດເໜືອໝູ່ ເກາະທີ່ເປັນຈຸດໃຈກາງໃນບັນຫາຂັດແຍ້ງທາງທະເລຢ່າງ ຮ້າຍແຮງນັ້ນ ນາຍົກລັດຖະມົນຕີຍີ່ປຸ່ນທ່ານ Naoto Kan ແລະນາຍົກ ລັດຖະມົນຕີຈີນທ່ານ Wen Jiabao ໄດ້ພົບປະກັນໃນມື້ ວັນຈັນວານນີ້ ຢູ່ນອກຂອງກອງປະຊຸມສຸດຍອດເອເຊຍ- ຢູໂຣບ ທີ່ນະຄອນ Brussels ແລະໄດ້ຕົກລົງທີ່ຈະເລີ້ມ ການເຈລະຈາໃນລະດັບສູງເພື່ອປົວແປງຄວາມສຳພັນທີ່ ເຄັ່ງຕຶງ ຫຼັງຈາກໄດ້ເກີດອຸບັດຕິເຫດໃນເດືອນແລ້ວ ໃນບໍລິ ເວນນ່ານນໍ້າ ທີ່ມີການຂັດແຍ້ງຢູ່ໃນເຂດທະເລຈີນຕາເວັນ ອອກ ໂຄສົກຄົນນຶ່ງຂອງຝ່າຍຍີ່ປຸ່ນຖະແຫຼງຕໍ່ພວກນັກຂ່າວວ່າ ທ່ານ Kan ໄດ້ກ່າວຕໍ່ນາຍົກລັດຖະ ມົນຕີຈີນວ່າໝູ່ເກາະທີ່ເປັນບັນຫາຂັດແຍ່ງກັນນັ້ນແມ່ນດິນແດນຂອງຍີ່ປຸ່ນ ອົງການຂ່າວຊິນຫົວຂອງທາງການຈີນໄດ້ອ້າງຄຳເວົ້າຂອງທ່ານ Wen ທີ່ກ່າວຕອບນາຍົກ ລັດຖະມົນຕີຍີ່ປຸ່ນວ່າ ໝູ່ເກາະດັ່ງກ່າວເປັນດິນແດນສ່ວນນຶ່ງຂອງຈີນມາແຕ່ໃດໆ ແຕ່ແນວ ໃດກໍຕາມທ່ານ Wen ເວົ້າວ່າ ຍີ່ປຸ່ນແລະຈີນຕ້ອງໄດ້ປັບປຸງຄວາມສຳພັນລະຫວ່າງກັນ ເພື່ອຜົນປະໂຫຍດຂອງປະຊາຊົນຢູ່ໃນທັງສອງປະເທດ